ওরিয়েন্ট হাউস
ওরিয়েন্ট হাউস (আরবি: بيت الشرق) হলো পূর্ব জেরুজালেমে অবস্থিত একটি ভবন যা ১৯৮০ এবং ১৯৯০ এর দশকে ফিলিস্তিন মুক্তি সংস্থা (পিএলও) এর সদর দপ্তর হিসাবে ব্যবহৃত হয়েছিল। ১৮৯৭ সালে ইসমাইল মুসা আল-হুসেইনি ভবনটি নির্মাণ করেন, তখন থেকে এটি আল-হুসেইনি পরিবারের মালিকানাধীন। মূলত একটি পারিবারিক বাসস্থান হিসাবে ব্যবহার করার উদ্দেশ্যে ভবনটি তৈরি করা হয়েছিল। ১৮৯৮ সালে জার্মানির দ্বিতীয় কাইজার উইলহেম এবং ১৯৩৬ সালে ইথিওপিয়ার সম্রাট হাইল স্যালেসির মতো গুরুত্বপূর্ণ অতিথিদের আপ্যায়ন করার জন্য এটি মাঝে মাঝে খালি করা হয়েছিল।